open-index/open-wikipedia-markdown huggingface dataset:
Peep Leppik

**Peep Leppik** (sündinud 1941) on eesti pedagoog.

Ta on tegelenud haridusteaduse (just didaktika) ja arengupsühholoogiaga.

## Teoseid
Kokku 23 didaktilis-psühholoogilise sisuga raamatut, millest olulisemad
*Leppik, Peep 1992. "Nägemismälust, näitlikustamisest ja tehnovahenditest tundides (lühikokkuvõte väitekirjast). Tallinn, HM kirjastus, 117 lk.
*Leppik, Peep 1998. "Uurimistöö koolis on huvitav". Tallinn, REKK, 208 lk.
*Leppik, Peep 2000. Lapse arendamine ja õpetamise probleeme koolis. Tartu: Tartu Ülikooli Kirjastus, 256 lk.
*Leppik, Peep 2003. "Mõtlemine on huvitav". Tallinn, REKK, 157 lk.
*Leppik, Peep 2004. "Lapse ja tema mõtlemise arendamine". Tartu, Tartu Ülikooli Kirjastus, 75 lk.
*Leppik, Peep 2006. "Õppimine on tõesti huvitav". Tartu, Tartu Ülikooli Kirjastus, 143 lk.
*Leppik, Peep 2008. "Õpetajatöö psühholoogilisi probleeme (õpetamine kui looming)". Tartu, Tartu Ülikooli Kirjastus, 387 lk.
*Leppik, Peep 2009. "Õpetajatöö seoses tundide analüüsiga". Tartu, Tartu Ülikooli Kirjastus, 123 lk.
*Leppik, Peep 2009. "Lapse arendamine algab hällist". Tartu, Tartu Ülikooli Kirjastus, 68 lk.
*Leppik, Peep 2010. "Mure Eesti kooli pärast": 13 esseed pedagoogika ja psühholoogiateaduse kaitseks. Tartu: Tartu Ülikooli Kirjastus, 69 lk.
*Leppik, Peep 2014. "Õpetajana kooliilmas ja ilmakoolis". Eesti Ülikoolide Kirjastus (EÜK), 400 lk.
*Leppik, Peep 2016. "Kolleegid, miks on õpetajatöö aluseks ikkagi pedagoogika ja psühholoogiateadus?" Tartu, EÜK, 41 lk.
*Leppik, Peep 2017 "Homo sapiens on suremas ..." Helme-Tartu, EÜK, 48 lk.
*Leppik, Peep 2019. "*´A propos...*". Tartu, EÜK, 64 lk.
*Leppik, Peep 2020. "*Carpe diem*!". Helme-Tartu, EÜK, 79 lk.
*Leppik, Peep 2021 "Vanadus on suurepärane", Tartu-Helme, EÜK.

Ta on uurinud
* tehnovahendite kasutamise mõju õpetamisele,
* õpilaste signaalsüsteeme (peaaju funktsionaalne asümmeetria),
* õpilaste üldvõimeid,
* vasakukäelisust koolis,
* õpetajate didaktilisi hoiakuid ja
* sotsiaalseid probleeme kutsekeskkoolis.
Temalt on ilmunud sadakond teaduspõhist artiklit ja rohkesti publitsistikat.

VIDEOLOENGUD veebis -
* Didaktikas vajalikust teaduskirjandusest - 29. nov. 2017 Tartu Ülikooli matemaatika eriala üliõpilastele - UTTV.
* Näitlikustamise psühholoogilisi probleeme - 20. märts 2014 Tallinna Tehnikaülikooli õppejõududele - YouTube.
* Psühholoogia ja õpetamine (1. ja 2. osa) - 7. mai 2014 Tallinna Tehnikaülikooli õppejõududele ja doktorantidele - YouTube
* Inimese kujunemine arukaks olendiks (1.osa) - aprill 2018 Tallinna Tehnikaülikooli õppejõududele ja doktorantidele - YouTube.
* Lapse vaimse arendamise probleeme. Õpetamise printsiibid (2018 TTÜ õppejõududele - YouTube).
* Õppemeetodid-võtted, lühidalt didaktikast (2018 TTÜ õppejõududele - YouTube).

## Tunnustus
* 1987 Ühiskondliku Pedagoogika Uurimise Instituudi (ÜPUI) teenetemärk
* 1994 Johannes Käisi Seltsi preemia.
* 1999 Valgetähe IV klassi teenetemärk
* 2009 Helme valla aukodanik
* 2009 B.G. Forseliuse Seltsi Suur Kuldtukat

## Viited
Kõrvpaju

**Kõrvpaju** (*Salix aurita*) on taimeliik  pajuliste sugukonnast paju  perekonnast.

Taim kasvab Eestis niitudel, madalsoodes, võsastikes. Taim on Eestis tavaline.

## Viited

## Välislingid
*
Lapi paju

**Lapi paju** (*Salix lapponum*) on taimeliik  pajuliste sugukonnast paju  perekonnast.

Taim kasvab Eestis siirdesoodes, märgadel soistel luhtadel. Taim leidub Eesti mandriosas paiguti, saartel on ta väga haruldane.

## Viited

## Välislingid
*
Mustikpaju

**Mustikpaju** (*Salix myrtilloides*) on taimeliik  pajuliste sugukonnast paju  perekonnast.

Taim kasvab Eestis siirdesoodes, soometsades. Taim on Eestis hajusa levikuga.

## Viited

## Välislingid
*
Kink-kibuvits

**Kink-kibuvits** (*Rosa ciesielskii*) on roosõieliste sugukonna kibuvitsa perekonda kuuluv põõsaste liik.

Taim kasvab lagendikel, parkides, teede ääres. Taim leidub Eestis harva.

## Viited

## Välislingid
*
.sx

**.sx** on Sint Maarteni Interneti tippdomeen. Domeen eraldati Sint Maartenile 2010. aasta detsembris.

Pärast piiratud registreerimisega perioodi avati domeeni registreerimine kõigile 2012. aasta novembris.
Charlotta Stern

**Anna Eva <u>Charlotta</u> Stern** (sündinud 9. detsembril 1967) on Rootsi sotsioloog, lähtub ratsionaalse valiku teooriast. Sotsioloogia professor ja osakonnajuhataja Stockholmi Ülikoolis. Esindab klassikalis-liberaalset suunda. Uurinud peamiselt tööturu küsimusi.

## Viited

## Välislingid
**[https://econjwatch.org/file_download/948/CompleteIssueSept2016.pdf#page=81 Undoing insularity: A small study of gender sociology’s big problems]*
**[http://ratio.se/app/uploads/2016/09/ls_ideology_insights_gender_labor_275.pdf Does political ideology hinder insight on gender and labor markets?]* 
**[https://pdfs.semanticscholar.org/816d/3b80a48fc337f0562103ffa7a5cf6bffaa6a.pdf Political diversity will improve psychological science]* (üks autoritest)
Messier 80

**Messier 80** (ka **M80** ja **NGC 6093**) on kerasparv, mis asub Skorpioni tähtkujus.

Parve avastas 4. jaanuaril 1781 Prantsuse astronoom Charles Messier, kes lisas selle oma kataloogi.

Messier 80 asub Maast umbes 32 600 valgusaasta kaugusel ja selle diameeter on 96 valgusaastat. Parve tähesuurus on 7,8 ja see sisaldab üle 200 000 tähe. Parve vanus on 12,5 miljardit aastat.

1860. aastal avastati parvest noova, mille absoluutne tähesuurus oli haripunktis −8,5 ning seega oli täht ajutiselt heledam kui kogu ülejäänud täheparv.

## Viited
.bq

**.bq** on Interneti tippdomeen, mis 2010. aasta detsembris eraldati Kariibi Madalmaadele (Bonaire, Sint Eustatius ja Saba saar), kuid mida pole kasutusele võetud.
Kutsik-kibuvits

**Kutsik-kibuvits** (*Rosa subcanina*) on roosõieliste sugukonna kibuvitsa perekonda kuuluv põõsaste liik.

Taim kasvab näiteks liivastes männikutes, parkides, mererannas. Taim on Eestis tavaline.

## Viited

## Välislingid
*
.cw

**.cw** on Curaçao Interneti tippdomeen. Domeen eraldati Curaçaole 2010. aasta detsembris.

Domeeni registreerimine avati 2012. aasta veebruaris.
Künka-kibuvits

**Künka-kibuvits** (*Rosa subcollina*) on roosõieliste sugukonna kibuvitsa perekonda kuuluv põõsaste liik.

## Viited

## Välislingid
*
Mets-kibuvits

**Mets-kibuvits** (*Rosa majalis*) on roosõieliste sugukonna kibuvitsa perekonda kuuluv põõsaste liik.

## Levik
Taim kasvab näiteks kuivades metsades, niitudel, parkides. Eestis tavaline.

## Kirjeldus
Taimel on peened, tumepruunid oksad, millel paiknevad hõredalt ogad. Lehed on 5,5 cm pikkused ning 3 cm laiused, tömbi tipu ning aheneva alusega. Õied paiknevad üksikult või 2-3 kaupa. Peamiselt on taimel punased lihtõied, kuid esineb ka täidisõielisi ja kreemvalgete õitega vorme. Tupplehed on pikemad kui kroonlehed. Mets-kibuvits õitsemise aeg on juunis kuni juulis. Talvekindel liik. Saagi valmimine algab augustis. 

## Kasutamine

###### Kulinaarias
Mets-kibuvitsa viljad pole töötlemiseks head, sest need on väikesed ning vähese viljalihaga, kuid sobivad kuivatamiseks, et hiljem neist teed valmistada.

## Biokeemiline koostis
Mets-kibuvitsa viljade C-vitamiini sisaldus on kurdlehise kibuvitsa omast mitu korda suurem, 1400-4000 mg 100 g toormassi kohta. 

## Viited

## Välislingid
*
Nahklehine kibuvits

**Nahklehine kibuvits** (*Rosa coriifolia*) on roosõieliste sugukonna kibuvitsa perekonda kuuluv põõsaste liik.

Taim kasvab näiteks männikutes, mererannas, põõsastikes, teede ääres. Taim leidub Eesti lääne- ja loodeosas ning ta on paigutise levikuga.

## Viited

## Välislingid
*
Pehme kibuvits

**Pehme kibuvits** (*Rosa mollis*) on roosõieliste sugukonna kibuvitsa perekonda kuuluv põõsaste liik.

Taim kasvab näiteks männikutes, põõsastikes, parkides, teeservades. Taim on Eestis paigutise levikuga.

## Viited

## Välislingid
*
Hattingspruit

**Hattingspruit** on linn Lõuna-Aafrika Vabariigis KwaZulu-Natali provintsis Amajuba ringkonnas Dannhauseri vallas.

Lõuna-Aafrika Vabariigi 2011. aasta rahvaloenduse andmetel oli Hattingspruiti elanikest mustanahalisi aafriklasi 82,97%, valgeid 15,14%, India või Aasia päritolu inimesi 1,47%, värvilisi 0,42% ja teisi 0,11%. Suulu keelt pidas emakeeleks 80,76% inimesi, afrikaani keelt 8,31%, inglise keelt 7,78% ja viipekeelt 1,47%.

## Viited
Sherardi kibuvits

**Sherardi kibuvits** (*Rosa sherardii*) on roosõieliste sugukonna kibuvitsa perekonda kuuluv põõsaste liik.

Taim kasvab näiteks männikutes, lagendikel, parkides, teede ääres. Taim on Eestis haruldane.

## Viited

## Välislingid
*
Paakspuu (perekond)

**Paakspuu** (*Frangula*) on türnpuuliste sugukonda kuuluv taimeperekond.

Eestis kasvab üks siia perekonda kuuluv pärismaine liik: harilik paakspuu (*Frangula alnus*).
Messier 81

**Messier 81** (ka **M81** ja **NGC 3031**) on spiraalgalaktika, mis asub Suure Vankri tähtkujus.

Galaktika avastas 31. detsembril 1774 Saksa astronoom Johann Elert Bode. 1779. aastal vaatlesid seda Prantsuse astronoomid Pierre Méchain ja Charles Messier ning Messier lisas selle 9. veebruaril 1779 oma kataloogi. Galaktikat on laialdaselt uuritud, sest see asub Maale üsna lähedal, on suur ning sellel on aktiivne keskosa kus asub ülimassiivne must auk, mille mass on 70 miljonit Päikese massi.  

Galaktika asub Maast 12 miljoni valgusaasta kaugusel ja selle diameeter on 90 000 valgusaastat. Galaktika tähesuurus on 6,9 ja see sisaldab üle 250 miljardi tähe.

## Viited
Härmpaju

**Härmpaju** (*Salix daphnoides*) on taimeliik  pajuliste sugukonnast paju  perekonnast.

Taim kasvab Eestis näiteks jõgede kallastel, teeäärtel, õuedes. Taime leidub Eestis harva, peamiselt Kagu-Eestis.

## Viited

## Välislingid
*
Jean-Armel Kana-Biyik

**Jean-Armel Kana-Biyik** (sündinud 3. juulil 1989 Metzis) on Prantsusmaal sündinud Kameruni jalgpallur, kes mängib kaitsjana Türgi kõrgliiga klubis Gazişehir Gaziantep ja Kameruni jalgpallikoondises.

Ta alustas klubikarjääri Prantsusmaa klubides. Aastatel 2008–2010 mängis ta Le Havre'is, 2010–2015 Rennes'i Stade'is ja 2015–2016 Toulouse'is. 2016. aastal suundus ta Türgi kõrgliigasse, liitudes Kayserisporiga. 2019. aasta juulis suundus ta Gazişehir Gaziantepi.

Kana-Biyik kuulus 2009. aastal Prantsusmaa kuni 21-aastate koondisse. Kameruni jalgpallikoondises tegi ta debüüdi 2012. aastal. Ta osales Kameruni koondises 2019. aasta Aafrika rahvaste karikavõistlustel.

Tema isa André Kana-Biyik oli samuti jalgpallur, kes osales Kameruni koondisega kahtedel maailmameistrivõistlustel.
Tuhkur paju

**Tuhkur paju** (*Salix cinerea*) on taimeliik  pajuliste sugukonnast paju  perekonnast.

Taim kasvab Eestis näiteks madal- ja siirdesoodes, kraavides, põllueservadel. Taim on Eestis tavaline.

## Viited

## Välislingid
*
Pikalehine paju

**Pikalehine paju** (*Salix dasyclados*) on taimeliik  pajuliste sugukonnast paju  perekonnast.

Taim kasvab jõgede ja järvede kallastel. Taim on Eestis paigutise levikuga, aga Lõuna- ja Ida-Eestis on ta tavaline.

## Viited

## Välislingid
*
Kahevärviline paju

**Kahevärvine paju** ehk **kahevärviline paju** (*Salix phylicifolia*) on taimeliik  pajuliste sugukonnast paju  perekonnast.

Taim kasvab näiteks puisniitudel, madalsoodes, veekogude kallastel, võsastikes. Taim on Eestis sage.

## Viited

## Välislingid
*
Gaëtan Bong

**Thomas Gaëtan Bong** (sündinud 25. aprillil 1988 Sackbayemes) on Kameruni jalgpallur, kes mängib kaitsjana Inglismaa kõrgliiga klubis Nottingham Forest ja Kameruni jalgpallikoondises.

Ta alustas klubikarjääri Prantsusmaa klubis FC Metz, mille noorteakadeemiaga liitus ta 2002. aastal. 2006. aastal debüteeris ta klubi põhimeeskonnas Prantsusmaa kõrgliigas. Hooajal 2008–09 mängis ta Prantsusmaa esiliiga klubis Tours ning seejärel neli hooaega Prantsusmaa kõrgliigas Valenciennesis. 2013. aasta augustis liitus ta Kreeka kõrgliiga klubiga PAE Olympiakós, kellega tuli hooajal 2013–14 Kreeka meistriks. Hooaja 2014–15 teises pooles mängis ta Inglismaa esiliiga klubis Wigan Athletic. Pärast seda jätkas ta karjääri Inglismaa esiliigas, liitudes Brighton & Hove Albioniga. Hooajal 2016–17 saadi liigas teine koht ja tõusti Premier League'i. 2020. aasta jaanuaris liitus ta Nottingham Forestiga.

2009. aastal mängis Bong Prantsusmaa kuni 21-aastate koondises. Debüüdi Kameruni jalgpallikoondises tegi ta 2010. aastal. Ta on kuulunud Kameruni koondisse 2010. aasta maailmameistrivõistlustel ja 2019. aasta Aafrika rahvaste karikavõistlustel.

## Saavutused
;Olympiacos
*Kreeka Super League: 2013–14
;Brighton & Hove Albion
*EFL Championship: 2016–17
Clinton N'Jie

**Clinton Mua N'Jie** (sündinud 15. augustil 1993 Bueas) on Kameruni jalgpallur, kes mängib ründaja või äärepoolkaitsjana Venemaa kõrgliiga klubis Moskva Dinamo ja Kameruni jalgpallikoondises.

Ta alustas klubikarjääri Lyoni Olympique'is, millega liitus 2010. aastal. Prantsusmaa kõrgliigas tegi ta klubi meeskonnas debüüdi 2012. aastal. 2015. aasta augustis liitus ta Inglismaa kõrgliiga klubiga Tottenham Hotspur. 2016. aasta augustis suundus ta laenule Marseille Olympique'i, kellega sõlmis ta järgmise aasta juulis püsiva lepingu.

2019. aasta juulis sõlmis N'Jie nelja-aastase lepingu Moskva Dinamoga.

Debüüdi Kameruni jalgpallikoondises tegi N'Jie 6. septembril 2014 mängus Kongo DV vastu ja lõi selles mängus ka koondisekarjääri esimese värava. 2017. aastal tuli ta Kameruni koondisega Aafrika meistriks. Ta on kuulunud Kameruni koondisse veel ka 2015. ja 2019. aasta Aafrika rahvaste karikavõistlustel.

## Viited
Ndebele keel

**Ndebele keel** ehk **põhjandebele keel** on nguni keelte hulka kuuluv ja Zimbabwes kõneldav keel.

Ndebele keelel on üle 85% sõnadest ühised suulu keelega ning ka grammatika on sarnane.

Ndebele keelt räägib üle 1,5 miljoni inimese.
Messier 83

**Messier 83** (ka **M83** ja **NGC 5236**) on spiraalgalaktika, mis asub Hüdra tähtkujus.

Galaktika avastas 23. veebruaril 1752 Prantsuse astronoom Nicolas Louis de Lacaille. Charles Messier vaatles galaktikat 17. veebruaril 1781 ja lisas selle oma kataloogi. Messier 83 on esimene avastatud galaktika, mis ei asu Kohalikus Galaktikarühmas ja kolmas avastatud galaktika Messier 31 ja Messier 32 järel.

Messier 83 asub Maast 15,21 miljoni valgusaasta kaugusel ja selle diameeter on 55 000 valgusaastat. Galaktika tähesuurus on 7,54 ja see sisaldab üle 40 miljardi tähe.

## Viited
Maria Ohisalo

**Maria Karoliina Ohisalo** (sündinud 8. märtsil 1985 Helsingis) on Soome poliitik, 16. juulist 2024 Euroopa Parlamendi liige. Ta oli 6. juunist 2019 kuni 19. novembrini 2021 Soome siseminister (Antti Rinne valitsuses ja Sanna Marini valitsuses). 

2019. aastal valiti Ohisalo Eduskunna liikmeks.

Ohisalo oli 15. juunist 2019 kuni 10. juunini 2023 Rohelise Liidu esimees.

## Viited
Mubarak Wakaso

**Mubarak Wakaso** (sündinud 25. juulil 1990 Tamales) on Ghana jalgpallur, kes mängib poolkaitsjana Hiina kõrgliiga klubis Shenzhen ja Ghana jalgpallikoondises.

Ta alustas klubikarjääri 2007. aastal Ghana klubis Ashanti Gold. 2008. aastal liitus ta Hispaania esiliiga klubiga Elche. Klubikarjääri jooksul ta on ta mänginud veel Hispaania kõrgliiga klubides Villarreal, Espanyol, Las Palmas, Granada ja Deportivo Alavés, Venemaa kõrgliiga klubis Kaasani Rubin, Šotimaa kõrgliiga klubis Celtic, Kreeka kõrgliiga klubis Panathinaikόses ning Hiina kõrgliiga klubides Jiangsu Suning ja 	Shenzhen.

Ghana jalgpallikoondises tegi ta debüüdi 13. oktoobril 2012 Aafrika rahvaste karikavõistluste valikmängus Malawi vastu. Koondisekarjääri esimese värava lõi ta kuu aega hiljem sõprusmängus Roheneemesaarte vastu. Ta on kuulunud Ghana koondisse 2014. aasta maailmameistrivõistlustel ning alates 2013. aastast viitel Aafrika rahvaste karikavõistlustel. 2013. aasta Aafrika rahvaste karikavõistlustel lõi ta neli väravat, millega oli Nigeeria mängija Emmanuel Emenike kõrval turniiri suurim väravakütt. 2017. aasta Aafrika rahvaste karikavõistlustel valiti Wakaso turniiri sümboolsesse koosseisu.

Tema noorem vend Alhassan Wakaso on samuti jalgpallur.

## Saavutused
;Celtic
*Scottish Premiership: 2014–15
*Scottish League Cup: 2014–15
Jiangsu Suning
*Chinese Super League: 2020

## Välislingid
Manhattani pööripäev

**Manhattani pööripäev** (inglise keeles **Manhattanhenge**) on nähtus, mil päike loojub või tõuseb joonduvalt üle Manhattani saare loode-kagusuunaliste rõhtsirgete tänavate, mis kulgevad Hudsoni jõe ja East Riveri või Harlem Riveri vahel.

## Vaatlus
### Suvine pööripäev
Päikeseloojang toimub igal aastal ajavahemikul 28. mai kuni 13. juuli.

### Talvine pööripäev
Päikesetõus toimub igal aastal ajavahemikul 5. detsember kuni 8. jaanuar.

### Head vaatlustänavad
*14th Street
*23rd Street
*34th Street
*42nd Street
*57th Street

## Vaata ka
*Midtown Manhattan
*Kanjontänav
*Pööripäev
Messier 84

**Messier 84** (ka **M84** ja **NGC 4374**) on elliptiline või läätsgalaktika, mis asub Neitsi tähtkujus.

Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Samal ööl avastas Messier veel seitse galaktikat. 

M84 asub Neitsi galaktikaparve keskosa lähedal, Maast umbes 60 miljoni valgusaasta kaugusel. Galaktika diameeter on 110 000 valgusaastat. Messier 84 tähesuurus on 8,4 ja see sisaldab üle 400 miljardi tähe.

## Viited
Messier 82

**Messier 82** (ka **M82** ja **NGC 3034**) on tähepurske galaktika, mis asub Suure Vankri tähtkujus.

Galaktika avastas 31. detsembril 1774 Saksa astronoom Johann Elert Bode. 1779. aastal avastas selle Bodest sõltumatult Prantsuse astronoom Pierre Méchain, kes teatas oma avastusest Charles Messierile. Messier vaatles galaktikat 9. veebruaril 1781 ning lisas selle oma kataloogi.

Messier 82 on viis korda heledam kui Linnutee ja selle keskosa on 100 korda heledam kui Linnutee keskosa. Galaktikas toimub aktiivne täheteke, mis võib olla põhjustatud M82 ja selle naabergalaktika Messier 81 vahelisest vastastikmõjust. Galaktika asub Maast 12 miljoni valgusaasta kaugusel ja selle diameeter on 37 000 valgusaastat. Galaktika tähesuurus on 8,41 ja see sisaldab üle 30 miljardi tähe.

## Viited
Kasim Nuhu

**Kasim Adams Nuhu** (sündinud 22. juunil 1995 Kumasis) on Ghana jalgpallur, kes mängib keskkaitsjana Saksamaa kõrgliiga klubis Hoffenheim ja Ghana jalgpallikoondises.

Ta alustas klubikarjääri Ghana klubis Medeama. 2013. aastal liitus ta Hispaania klubiga Leganés, kuid klubi põhimeeskonnas ta üheski mängus ei mänginud. 2014. aasta jaanuaris suundus Nuhu laenule Mallorcasse, mängides esmalt klubi duubelmeeskonnas. 2015. aastal sõlmis ta Mallorcaga püsiva lepingu. Mallorca põhimeeskonnas mängis ta kahel hooajal Hispaania esiliigas. Aastatel 2016–2018 mängis ta Šveitsi kõrgliiga klubis Young Boys, kellega tuli hooajal 2017–18 Šveitsi meistriks. 2018. aasta juulis sõlmis ta viieaastase lepingu Hoffenheimiga.

Debüüdi Ghana jalgpallikoondises tegi Nuhu 10. oktoobril 2017 mängus Saudi Araabia vastu ning lõi selles mängus ka koondisekarjääri esimese värava. 2019. aastal kuulus ta Ghana koondisse 2019. aasta Aafrika rahvaste karikavõistlustel.

## Saavutused
;Young Boys
*Šveitsi Super League: 2017–18
Messier 85

**Messier 85** (ka **M85** ja **NGC 4382**) on elliptiline- või läätsgalaktika, mis asub Berenike Juuste tähtkujus.

Galaktika avastas 4. märtsil 1781 Prantsuse astronoom Pierre Méchain, kes teatas avastusest Charles Messierile. Messier vaatles seda sama aasta 18. märtsil ja lisas selle oma kataloogi. 

M85 asub Maast 60 miljoni valgusaasta kaugusel ja selle diameeter on 125 000 valgusaastat. Galaktika tähesuurus on 10 ja see sisaldab üle 400 miljardi tähe.

## Viited
Opaje keel

**Opaje keel** on Brasiilias Mato Grosso do Suli osariigis kõneldav peaaegu väljasurnud keel, millel kindlaid sugulaskeeli ei ole, kuid seda liigitatakse makrožee-bororo hõimkonda.

Kõnelejate arv oli 2012. aastal 12.

## Viited

## Välislingid
*http://linguistics.berkeley.edu/~saphon/en/inv/Ofaye.html
M85

**M85** või **M-85** võib tähendada järgmist:

## Relvad
* M85 (kuulipilduja), Ameerika Ühendriikide raskekuulipilduja
* Zastava M85, Jugoslaavia automaatpüss
* Parker-Hale M85, Suurbritannia snaiperrelv

## Kohad
* Messier 85, galaktika Berenike Juuste tähtkujus
* 85 Io, asteroid
* M-85 (Michigani maantee), maantee Michiganis
* Kiirtee M85 (Ungari), kiirtee Ungaris

## Muu
* M85 (kütus), 85-protsendise metanoolisisaldusega kütus

## Vaata ka
* 85 (täpsustus)
Kwadwo Asamoah

**Kwadwo Asamoah** (sündinud 9. detsembril 1988 Accras) on Ghana jalgpallur, kes mängib poolkaitsja või vasakkaitsjana Itaalia kõrgliiga klubis Cagliari ja Ghana jalgpallikoondises.

Ta on mänginud kogu profikarjääri Itaalia kõrgliigas. Itaalia kõrgliigas debüteeris ta 2008. aastal Udinese meeskonnas. Aastatel 2012–2018 mängis ta Juventuses, kellega tuli kõigil kuuel hooajal Itaalia meistriks. Hooajal 2013–14 valiti Asamoah Itaalia kõrgliiga hooaja sümboolsesse koosseisu. 2018. aasta juulis sõlmis ta lepingu Milano Interiga.

Ghana jalgpallikoondises tegi Asamoah debüüdi 2008. aastal. Koondisekarjääri esimese värava lõi ta 7. juunil 2009 MM-i valikmängus Mali vastu. Ta on kuulunud Ghana koondisse 2010. ja 2014. aasta maailmameistrivõistlustel ning alates 2008. aastast viitel Aafrika rahvaste karikavõistlustel.

2010. aastal valiti ta Aafrika jalgpalli aasta tulevikutalendiks ning aastatel 2012 ja 2013 Ghana aasta jalgpalluriks.

## Saavutused
;Juventus
*Serie A: 2012–13, 2013–14, 2014–15, 2015–16, 2016–17, 2017–18
*Coppa Italia: 2014–15, 2015–16, 2016–17, 2017–18
*Supercoppa Italiana: 2012, 2013, 2015

## Välislingid
Harlem River

**Harlem River** on Hudsoni jõelt lähtuv suhteliselt kitsas suudmeväin, mis kooldub ümber Manhattani saare kirderanna ja suubub East Riveri suudmelahte. Suudmeväin asub New Yorgi linnaosade Manhattani ja Bronxi vahel, eraldades saare mandrist.
Messier 86

**Messier 86** (ka **M86** ja **NGC 4406**) on elliptiline või läätsgalaktika, mis asub Neitsi tähtkujus.

Galaktika avastas 18. märtsil 1781 Prantsuse astronoom Charles Messier.

Messier 86 asub Maast 52 miljoni valgusaasta kaugusel ja selle diameeter on 135 000 valgusaastat. Galaktika tähesuurus on 9,8 ja see sisaldab üle 400 miljardi tähe. 

## Viited
Messier 88

**Messier 88** (ka **M88** ja **NGC 4501**) on spiraalgalaktika, mis asub Berenike Juuste tähtkujus.

Galaktika avastas 18. märtsil 1781 Prantsuse astronoom Charles Messier, kes pidas seda tähtedeta udukoguks. 1850. aastal tuvastas William Parsons galaktikal spiraalse struktuuri ja see oli üks esimesi galaktikaid, millel see avastati.

Messier 88 asub Neitsi galaktikaparves, Maast 47 miljoni valgusaasta kaugusel ja selle diameeter on 105 000 valgusaastat. Galaktika tähesuurus on 10,4 ja see sisaldab üle 400 miljardi tähe.

## Viited
Messier 89

**Messier 89** (ka **M89** ja **NGC 4552**) on elliptiline galaktika, mis asub Neitsi tähtkujus.

Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi.

Messier 89 asub Maast 50 miljoni valgusaasta kaugusel ja selle diameeter on 80 000 valgusaastat. Galaktika tähesuurus on 10,73 ja see sisaldab üle 100 miljardi tähe.

## Viited
Messier 90

**Messier 90** (ka **M90** ja **NGC 4569**) on spiraalgalaktika, mis asub Neitsi tähtkujus.

Galaktika avastas 18. märtsil 1781 Prantsuse astronoom Charles Messier.

Galaktika asub Neitsi galaktikaparves, Maast 58,7 miljoni valgusaasta kaugusel ja selle diameeter on 195 000 valgusaastat. Galaktika tähesuurus on 10,26 ning see sisaldab üle tuhande kerasparve ja üle triljoni tähe.

## Viited
Andri Paltševskõi

**Andri Ivanovõtš Paltševskõi** (ukraina keeles *Андрій Іванович Пальчевський*; vene keeles Андрей Пальчевский *Andrei Paltševski*; sündinud 16. juulil 1961 Kiievis) on ukraina ajakirjanik ja ettevõtja.

Ta lõpetas Moskvas Punalipulise Sõjalise Instituudi, kus õppis võõrkeeli. Teenis aastatel 1983–1991 Nõukogude armees, sealhulgas viimased kuus aastat Laoses Nõukogude Liidu saatkonnas tõlgina (valdab lao keelt). Tõusis majori auastmeni. 1990. aastatel tegeles ettevõtlusega. Asutas Moskvas õlletööstuse tehnoloogiale spetsialiseerunud firma. 1995. aastal kandideeris Riigiduumasse Õllearmastajate Partei nimekirjas, kuid edutult. 

2000. aastate keskel asus Paltševskõi elama Kiievisse, kus avas mitu ettevõtet, sealhulgas kliiniku ja kaks lennufirmat. 2010. aasta märtsist juulini töötas ta Ukraina noorsoo- ja spordiministri esimese asetäitjana. 2011. aastast on ta juhtinud televisioonis mitut autorisaadet ja esineb sageli külalisena mitmel telekanalil, kus kommenteerib aktuaalseid päevasündmusi.
 
Ta on Ukraina Laskesuusatamise Föderatsiooni aupresident ja olnud Ukraina Taekwondo Assotsiatsiooni asepresident.

2010. aastal sai Paltševskõi Ukraina kodakondsuse. On saanud piloodi väljaõppe. Valdab nelja võõrkeelt.

2020. aasta juulis teatas Paltševskõi uue poliitilise partei – Peremoga Paltševskogo ("Перемога Пальчевського" 'Paltševskõi võit') –loomisest.

## Viited

## Välislingid
*Пальчевський: Саакашвілі гідний повернення в Україну. Andri Paltševskõi telesaates "Tund Martõrosjaniga". YouTube, 28. mai 2019
Lääne-viirpuu

**Lääne-viirpuu** (*Crataegus palmstruchii*) on roosõieliste sugukonda arvatud puuliik.

Taim kasvab metsalagendikel, põõsastikes. Taime leidub Eestis vaid Saaremaal ja Abrukal ja on seejuures harvaesinev.

## Viited

## Välislingid
*
Saaremaa viirpuu

**Saaremaa viirpuu** (*Crataegus osiliensis*) on roosõieliste sugukonda arvatud puuliik.

Taim kasvab vaid Saaremaal ja seal küllalt tavaline.

## Viited

## Välislingid
*
Viidumäe viirpuu

**Viidumäe viirpuu** (*Crataegus viidumaegica*) on roosõieliste sugukonda arvatud puuliik, täpsemalt pisiliik.

Taim on Eestis väga harva esinev ja on raskesti määratav.

## Viited

## Välislingid
*
Anatoli Šari

**Anatoli Anatolijovõtš Šari** (ukraina keeles *Анатолій Анатолійович Шарій*; vene keeles Анатолий  Шарий *Anatoli Šari*; sündinud 20. augustil 1978 Kiievis) on ukraina ajakirjanik, blogija ja poliitik.
 
Hakkas ajakirjandusega tegelema 2005. aastal; mõne aja pärast keskendus uurivale ajakirjandusele. 2011. aastal sai võimudelt süüdistuse, et instseneeris enda tapmiskatse, misjärel ta lahkus Ukrainast. 7. veebruaril 2012 kuulutati Šari üleriigiliselt tagaotsitavaks. Temast sai esimene Ukraina ajakirjanik, kes sai Euroopa Ühenduses pagulase staatuse. 

Šari sai laiemalt tuntuks 2013/2014. aasta talvel toimunud Euromaidani sündmuste kajastamisega enda YouTube'i kanalil. 2017. aasta aprilli seisuga oli tema kanalil üle miljoni ja aasta hiljem üle kahe miljoni tellija.

5. juunist 2019 on ta poliitilise partei Šari Partei esimees. Partei kandideeris 2019. aasta juulis toimunud erakorralistel valimistel Ukraina Ülemraadasse, kuid parlamenti ei pääsenud.

## Välislingid
*Anatoli Šari YouTube'i kanal
*Верховный суд: ЦИК законно сняла Шария с выборов - Liga Novosti, 15.07.2019, 17:42
Hajnówka

**Hajnówka** (valgevene keeles *Гайнаўка*) on linn Poolas Podlaasia vojevoodkonnas, Hajnówka maakonna halduskeskus. Hajnówka asub Valgevene piirist umbes 16 km kaugusel.

Hajnówka on asutatud 17. sajandil, linnaõigused sai 1951. aastal.

Hajnówka on Poola valgevenelaste kultuurikeskus. 2007. aastal moodustasid valgevenelased 26,41% linna elanikest.

Linnal on sõprussidemed Suure-Jaani vallaga.

## Galerii

Hajnówka 2017-07-27 042.jpg
Hajnowka_ul_3_maja.jpg
Hajnówka_ul_3-go_Maja_12.07.2009_p.jpg
Hajnowka_ul_Warszawska.jpg


## Viited
Christian Atsu

**Christian Atsu Twasam** (10. jaanuaril 1992 Ada Foah – 6. veebruar 2023 Antakya) oli Ghana jalgpallur (äärepoolkaitsja).

Ta alustas klubikarjääri Portugali klubis FC Porto, millega liitus ta 2009. aastal. Klubi põhimeeskonnas debüteeris ta 2012. aastal. Hooajal 2011–12 mängis ta laenul Portugali kõrgliiga klubis Rio Ave.

2013. aasta septembris sõlmis ta viieaastase lepingu Chelseaga. Üheski mängus ta Chelsea meeskonnas ei osalenud, mängides aastatel 2013–2017 laenul Hollandi kõrgliigaklubis Vitesse, Inglismaa kõrgliigaklubides Everton ja Bournemouth, Hispaania kõrgliigaklubis Málaga ning Inglismaa esiliigas Newcastle Unitediga. 2017. aasta mais sõlmis ta Newcastle Unitediga püsiva lepingu.

Hooajal 2021/22 mängis ta Saudi Araabia kõrgliigaklubis Al Raed. 2022. aasta septembris sõlmis ta lepingu Türgi kõrgliigaklubiga Hatayspor.

Debüüdi Ghana jalgpallikoondises tegi Atsu 1. juunil 2012 mängus Lesotho vastu ning lõi selles mängus ka koondisekarjääri esimese värava. Ta kuulus Ghana koondisse 2014. aasta maailmameistrivõistlustel ning aastatel 2013–2019 neljadel Aafrika rahvaste karikavõistlustel. 2015. ja 2017. aasta Aafrika rahvaste karikavõistlustel valiti ta turniiri sümboolsesse koosseisu. Ghana koondises mängis ta aastatel 2012–2019 kokku 65 korda ja lõi üheksa väravat.

Atsu hukkus 2023. aasta Türgi-Süüria maavärina ajal Antakyas. Just päev enne maavärinat oli ta Türgi meistrivõistluste mängus Kasımpaşa vastu löönud seitsmendal lisaminutil 1:0 võiduvärava.

## Viited

## Välislingid
UNESCO maailmapärand Colombias

**[[Colombia]]** alal on **[[UNESCO maailmapärandi nimistu]]s** üheksa objekti ja 17 objekti kandidaati.

Nimistusse on kantud
*kuus kultuuripärandi objekti:  
**1984 Cartagena sadam, kindlused ja rühm mälestisi
**1995 San Agustíni arheoloogiapark
**1995 Santa Cruz de Mompoxi ajalooline keskus
**1995 Tierradentro arheoloogiline rahvuspark
**2011 Colombia kohviviljeluse kultuurmaastik
**2014 Qhapaq Ñan, Andide teedesüsteem. Ühispärand Argentina, Boliivia, Ecuadori, Peruu ja Tšiiliga
*kaks looduspärandi objekti:
**1994 Los Katíose rahvuspark
**2006 Malpelo looma- ja taimevarjupaik. Asub Malpelo saarel
*üks segapärandi objekt:
**2018 Chiribiquete rahvuspark – jaaguaride Maloca hõim

Nimistusse kandideerib alates 1993. aastast veel 17 objekti.

## Viited

## Välislingid
*UNESCO maailmapärand Colombias. UNESCO maailmapärandi koduleht (vaadatud 30. juunil 2019)
Messier 91

**Messier 91** (ka **M91** ja **NGC 4548**) on spiraalgalaktika, mis asub Berenike Juuste tähtkujus.

Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Messier eksis asukoha määramisel, sest ta määras galaktika asukoha Messier 89 järgi, kuid kirja pani, et Messier 58 järgi. Eksimuse tõttu oli see pikka aega kadunud Messier' objekt, kuid 1969. aastal märkas eksitust USA amatöörastronoom ning selgus, et William Herscheli avastatud ja kataloogiseeritud NGC 4548 ja M91 on sama objekt.

Messier 91 asub Maast 63 miljoni valgusaasta kaugusel ja selle diameeter on 100 000 valgusaastat. Galaktika tähesuurus on ainult 11 ja see on üks tuhmimaid Messier' objekte. See sisaldab üle 400 miljardi tähe.

## Viited
Trézéguet

**Mahmoud Ahmed Ibrahim Hassan** (enam tuntud kui **Trézéguet**; sündinud 1. oktoobril 1994 Kafr ash-Shaykhis) on Egiptuse jalgpallur, kes mängib Türgi kõrgliigaklubis Trabzonspor ja Egiptuse jalgpallikoondises.

Ta alustas klubikarjääri Egiptuse klubis Al Ahly, millega liitus ta 2002. aastal. Klubi põhimeeskonnas debüteeris ta 2012. aastal. Aastatel 2012 ja 2013 võitis ta Al Ahlyga CAF-i Meistrite Liiga. Hooajal 2015–2016 mängis ta laenul Belgia kõrgliigaklubis R.S.C. Anderlecht. 2016. aasta mais sõlmis ta Anderlechtiga püsilepingu, kuid oli peaaegu kogu ülejäänud hooaja laenul teises Belgia kõrgliigaklubis Mouscron. Hooaja 2017–2018 alguses suundus ta laenule Kasımpaşasse. Hooajal 2017–18 lõi ta Türgi kõrgliigas 13 väravat, millega oli klubi suurim väravakütt sel hooajal liigas. 2018. aasta aprillis sõlmis ta Kasımpaşaga püsilepingu.

2019. aasta juulis liitus ta Inglismaa Premier League'i klubiga Aston Villa. Üleminekusumma oli 8,75 miljonit naelsterlingit. Esimese värava Inglismaa kõrgliigas lõi ta 2. novembril 2019 mängus Liverpooli vastu. Hooajal 2019–20 lõi ta Inglismaa kõrgliigas kokku kuus väravat. 2022. aasta veebruaris läks ta laenule Türgi kõrgliigaklubisse İstanbul Başakşehir.

2022. aasta juulis sõlmis ta lepingu Trabzonsporiga.

Debüüdi Egiptuse jalgpallikoondises tegi Trézéguet 30. augustil 2014 mängus Keenia vastu. Koondisekarjääri esimese värava lõi ta 26. märtsil 2015 sõprusmängus Ekvatoriaal-Guinea vastu. Ta on kuulunud Egiptuse koondisse 2017. aasta Aafrika rahvaste karikavõistlustel, 2018. aasta maailmameistrivõistlustel ning 2019. ja 2022. aasta Aafrika rahvaste karikavõistlustel.

Hüüdnime on ta saanud Prantsusmaa jalgpalluri David Trezegueti järgi.

## Saavutused
;Al Ahly
*Egiptuse kõrgliiga: 2013–14
*Egiptuse superkarikas: 2012, 2014
*CAF-i Meistrite Liiga: 2012, 2013
*CAF-i Superkarikas: 2013, 2014
*CAF-i Konföderatsiooni Karikas: 2014
;Trabzonspor
*TFF Süper Kupa: 2022

## Välislingid
Rahvusvaheline geograafiaolümpiaad

**Rahvusvaheline geograafiaolümpiaad** (*International Geography Olympiad, iGeo*) on üleilmne 16–19-aastaste õpilaste iga-aastane võistlus geograafias. Osalevad iga riigi parimad geograafias vastavalt riiklike geograafiaolümpiaadide lõppvooru tulemustele. iGeo koosneb kolmest osast: kirjalik test, multimeedia test ja välistööd maastikul. Samuti esitab olümpiaadi raames iga võistkond postri, toimub tutvumine kultuuriga ja olümpiaadi toimumiskoha vaatamisväärsustega.

Rahvusvaheliste geograafiaolümpiaadide korraldaja on Rahvusvahelise Geograafiaühingu (*International Geographical Union*, IGU) rakkerühm, mille liikmed on Henk Ankoné (Holland), Joop van der Schee (Holland), Kathryn Berg (Austraalia), Zouhaier Hlaoui (Tuneesia), Su-Min Shen (Taiwan), Fernando Garcia-Garcia (Mehhiko) ja Sue Lomas (Suurbritannia).

"Rahvusvahelise geograafiaolümpiaadi eesmärgiks on propageerida huvi geograafia ja keskkonnateaduste vastu; edendada geograafiaalast haridust ja oskusi ning ergutada noortevahelist suhtlemist, aidates sellega kaasa rahvastevahelisele mõistmisele."

## Rahvusvahelise geograafiaolümpiaadi toimumiskohad
*1996 – Haag, Holland
*1998 – Lissabon, Portugal
*2000 – Sŏul, Lõuna-Korea
*2002 – Durban, Lõuna-Aafrika Vabariik
*2004 – Gdynia, Poola
*2006 – Brisbane, Austraalia 
*2008 – Kartaago, Tuneesia
*2010 – Taibei, Taiwan
*2012 – Köln, Saksamaa
*2013 – Kyōto, Jaapan
*2014 – Kraków, Poola
*2015 – Tver, Venemaa
*2016 – Peking, Hiina
*2017 – Belgrad, Serbia
*2018 – Quebec, Kanada
*2019 – Hongkong, Hiina
*2020 – İstanbul, Türgi (tühistati koroonapandeemia tõttu)
*2021 – Istanbul, Türgi
*2022 – Paris, Prantsusmaa
*2023 – Bandung, Indoneesia

## Eesti võistkonna saavutused

Eesti võistkond osales esimest korda rahvusvahelisel geograafiaolümpiaadil 2004. aastal, kus saadi 2. koht, sh said võistkonna liikmed kaks kuld- ja kaks pronksmedalit. 

*2006. aastal sai Eesti võistkond taas 2. koha, sh said võistkonna liikmed kaks kuld- ja kaks hõbemedalit.
*2008. aastal sai Eesti võistkond samuti 2. kohta, sh said võistkonna liikmed kaks kuld-, hõbe- ja pronksmedali.
*2012. aastal said võistkonna liikmed kuld-, hõbe- ja pronksmedali.
*2013. aastal said võistkonna liikmed ühe hõbe- ja kolm pronksmedalit.
*2015. aastal said võistkonna liikmed ühe hõbe- ja kolm pronksmedalit.
*2016. aastal said võistkonna liikmed ühe hõbe- ja ühe pronksmedali.
*2018. aastal said võistkonna liikmed kaks hõbe- ja ühe pronksmedali.
*2019. aastal said võistkonna liikmed ühe kuld-, ühe hõbe- ja ühe pronksmedali. Eesti oli üldarvestuses 12.
* 2020 – võistkonna liikmed said ühe kuld- ja kaks pronksmedalit.

2021. aasta seisuga oli Eesti võistkond maailmas 5. kohal.

## Vaata ka
* Geograafiaolümpiaad

## Viited

## Välislingid
* Rahvusvahelise geograafiaolümpiaadi koduleht
Soo-õisluht

**Soo-õisluht** (*Triglochin palustre*) on õisluhaliste sugukonda arvatud taimeliik.

Taim kasvab märgadel niitudel, soodes, veekogude kallastel. Taim on Eestis tavaline.

## Viited

## Välislingid
*
Keerd-heinmuda

**Keerd-heinmuda** (*Ruppia cirrhosa*) on üheiduleheline konnarohulaadsete seltsi ja heinmudaliste sugukonda kuuluv taim.

Taim kasvab liivasel merepõhjal. Taim on Eestis haruldane.

## Viited

## Välislingid
*
Aaron Motsoaledi

**Pakishe Aaron Motsoaledi** (sündinud 7. augustil 1958 Phokwanes Transvaalis) on Lõuna-Aafrika Vabariigi poliitik (Aafrika Rahvuskongress).

Aaron Motsoaledi on lõpetanud Natali Ülikooli bakalaureusekraadiga meditsiini ja kirurgia erialal. 11. maist 2009 kuni 25. maini 2019 oli ta Lõuna-Aafrika Vabariigi tervishoiuminister.

Alates 30. maist 2019 kuni 30. juuni 2024 oli ta Lõuna-Aafrika Vabariigi siseminister.

## Viited
Pikk merihein

**Pikk merihein** (*Zostera marina*) on veetaim meriheinaliste sugukonnast.

Taim kasvab meres madalikel, eriti Väinameres. Taim on Eestis paigutise levikuga.

## Viited

## Välislingid
*
Harilik hanehein

**Harilik hanehein** (*Zannichellia palustris*) on haneheinaliste sugukonda kuuluv taimeliik.

Taim kasvab meres ja riimvees, mõnikord ka magevees. Taim on Eestis paigutise levikuga.

## Viited

## Välislingid
*
Talisibul

**Talisibul** (*Allium fistulosum*) on mitmeaastane sibultaim liilialiste sugukonnast laugu perekonnast. Taim on tavaline köögivili. 

Eesti taim mõnikord metsistub.

## Viited

## Välislingid
*
Nokkhein

**Nokkhein** (*Rhynchospora*) on taimeperekond kõrreliste sugukonnast.

Eestis kasvab kaks sellesse perekonda kuuluvad pärismaist liiki:
*valge nokkhein – *Rhynchospora alba;*
*tume nokkhein – *Rhynchospora fusca.*

## Viited
Nosiviwe Mapisa-Nqakula

**Nosiviwe Noluthando Mapisa-Nqakula** (sünninimega **Nosiviwe Noluthando Mapisa**; sündinud 13. novembril 1956 Kaplinnas) on Lõuna-Aafrika Vabariigi poliitik (Aafrika Rahvuskongress).

Ta on lõpetanud Bensonvale Õpetajatekolledži algkooliõpetaja diplomiga ja õppeasutuse Canadian University Studies projektijuhtimise erialal. 1984–1985 sai ta sõjalist väljeõpet Angolas ja Nõukogude Liidus. 1986–1988 töötas ta Aafrika Rahvuskongressi poliitilis-sõjalistes struktuurides. 1988–1990 esindas ta Aafrika Rahvuskongressi naistesektsiooni Üleaafrikalises Naisteorganisatsioonis. 1990–1993 kuulus ta Aafrika Rahvuskongressi Naisteliiga täitevkomiteesse. 1993–1997 oli ta Aafrika Rahvuskongressi Naisteliiga peasekretär. 2003–2008 oli ta Üleaafrikalise Naisteorganisatsiooni president. 6. maist 2002 kuni 28. aprillini 2004 oli ta Lõuna-Aafrika Vabariigi siseasjade ministri asetäitja. 29. aprillist 2004 kuni 10. maini 2009 oli ta Lõuna-Aafrika Vabariigi siseasjade minister. 11. maist 2009 kuni 12. juunini 2012 Lõuna-Aafrika Vabariigi vanglateenistuse minister.

Alates 12. juunist 2012 kuni 5. augustini 2021 oli ta Lõuna-Aafrika Vabariigi kaitse ja militaarveteranide minister.

19. augustil 2021 valiti Nosiviwe Mapisa-Nqakula Lõuna-Aafrika Vabariigi parlamendi spiikriks. Sellel ametikohal oli ta kuni 3. aprillini 2024.

2024. aasta märtsis korraldas politsei läbiotsimise Mapisa-Nqakula elukohas Johannesburgis seoses kohtuliku uurimisega, mis käsitles talle kaitseministri ametis oleku ajal esitatud korruptsioonisüüdistusi.

## Viited
Lapik soonerohi

**Lapik soonerohi** (*Blysmus compressus*) on lõikheinaliste sugukonda arvatud taimeliik.

Taim kasvab niisketel niitudel, teerservadel. Taim on Eestis hajusalt levinud.

## Viited

## Välislingid
*
Tõmmu soonerohi

**Tõmmu soonerohi** (*Blysmus rufus*) on lõikheinaliste sugukonda arvatud taimeliik.

Taim kasvab rannaniitudel. Taim leidub Eestis paiguti Lääne- ja Põhja-Eestis.

## Viited

## Välislingid
*
Soonerohi

**Soonerohi** (*Blysmus*) on lõikheinaliste sugukonda arvatud taimeperekond.

Eestis kasvab kaks sellesse perekonda kuuluvat pärismaist liiki:
*lapik soonerohi – *Blysmus compressus,*
*tõmmu soonerohi – *Blysmus rufus.*
Elżbieta Witek

**Elżbieta Barbara Witek** (neiupõlvenimi **Elżbieta Barbara Zbanuch**; sündinud 17. detsembril 1957 Jaworis) on Poola poliitik (Õigus ja Õiglus).

Ta on lõpetanud Wrocławi Ülikooli magistrikraadiga. Ülikooli lõpetamise järel töötas õpetajana ja koolidirektorina. Alates 2005. aastast oli ta Poola Seimi liige.

Alates 4. juunist kuni 9. augustini 2019 oli ta Poola siseminister. Alates 9. augustist 2019 kuni 12. novembrini 2023 oli ta Poola Seimi marssal.

## Viited
Mugulkõrkjas

**Mugulkõrkjas** (*Bolboschoenus*) on lõikheinaliste sugukonda arvatud taimeperekond.

Eestis kasvab üks sellesse perekonda kuuluv pärismaine liik:
*meri-mugulkõrkjas – *Bolboschoenus maritimus*
Meri-mugulkõrkjas

**Meri-mugulkõrkjas** (*Bolboschoenus maritimus*) on lõikheinaliste sugukonda arvatud taimeliik.

Taim kasvab rannikuvetes, Eesti läänerannikul on ta tavaline.

## Viited

## Välislingid
*
Jänesvill

**Jänesvill** (*Trichophorum*) on lõikheinaliste sugukonda arvatud taimeperekond.

Eestis kasvab kaks sellesse perekonda kuuluvat pärismaist liiki:
*alpi jänesvill – *Trichophorum alpinum,*
*raba-jänesvill – *Trichophorum cespitosum.*
Alpi jänesvill

**Alpi jänesvill** (*Trichophorum alpinum*) on lõikheinaliste sugukonda arvatud taimeliik.

Taim kasvab siirdesoodes, lodu- ja siirdesoometsades. Taim on Eestis hajusa levikuga.

## Viited

## Välislingid
*
Raba-jänesvill

**Raba-jänesvill** (*Trichophorum cespitosum*) on lõikheinaliste sugukonda arvatud taimeliik.

Taim kasvab siirdesoodes, rabades. Taim on Lääne-Eestis sage ja Ida-Eestis haruldane.

## Viited

## Välislingid
*
Ahtalehine villpea

**Ahtalehine villpea** (*Eriophorum angustifolium*) on lõikheinaliste sugukonda villpea perekonda kuuluv mitmeaastane rohttaim.

Taim kasvab märgadel niitudel, kallastel, lodumetsades. Taim on Eestis sage, ent läänesaartel haruldane.

## Viited

## Välislingid
*
Laialehine villpea

**Laialehine villpea** (*Eriophorum latifolium*) on lõikheinaliste sugukonda villpea perekonda kuuluv mitmeaastane rohttaim.

Taim kasvab lubjarikastes soodes, niisketel niitudel. Taim on Eestis hajusa levikuga.

## Viited

## Välislingid
*
Mõõkrohi

**Mõõkrohi** (*Cladium*) on lõikheinaliste sugukonda kuuluv taimeperekond. 

Eestis kasvab üks sellesse perekonda kuuluv pärismaine liik: lääne-mõõkrohi (*Cladium mariscus*).
Lõikhein

**Lõikhein** (ebatäpselt *lõikehein*; *Cyperus*) on lõikheinaliste sugukonda kuuluv taimeperekond. 

Eestis kasvab üks sellesse perekonda kuuluv pärismaine liik: pruun lõikhein (*Cyperus fuscus*).
Oder (perekond)

**Oder** (*Hordeum*) on kõrreliste sugukonda arvatud taimeperekond.

Liike, keda pärismaiselt või metsistunult võib leida ka Eestis:
*lakkoder – *Hordeum jubatum*
*harilik oder – *Hordeum vulgare*
*kahetahune oder – *Hordeum distichon*.
Lakkoder

**Lakkoder** (*Hordeum jubatum*) on kõrreliste sugukonda arvatud taimeliik.

Taim kasvatatakse Eestis dekoratiivtaimena aedades. Harva võib ta ka metsistuda.

## Viited

## Välislingid
*
Aruluste

**Aruluste** (*Brachypodium*) on kõrreliste sugukonda arvatud taimeperekond.

Eestis kasvab kaks sellesse perekonda kuuluvat pärismaist liiki:
*mets-aruluste – *Brachypodium sylvaticum*
*sulg-aruluste – *Brachypodium pinnatum*
Mets-aruluste

**Mets-aruluste** (*Brachypodium sylvaticum*) on kõrreliste sugukonda arvatud taimeliik.

Taim kasvab näiteks võsastikes, varjulistes lehtmetsades. Taim on Eestis paigutise levikuga, peamiselt Lääne-Eestis.

## Viited

## Välislingid
*
Sulg-aruluste

**Sulg-aruluste** (*Brachypodium pinnatum*) on kõrreliste sugukonda arvatud taimeliik.

Taim kasvab valgusrohketes metsades, puisniitudel, metsasihtidel. Taim on Eestis tavaline.

## Viited

## Välislingid
*
Muda-alss

**Muda-alss** (*Eleocharis mamillata*) on lõikheinaliste sugukonda kuuluv taimeliik.

Taim kasvab näiteks veekogude turvastunud kallastel, sookraavides. Eestis leidub teda mandril hajusalt, saartel on ta haruldasem.

## Viited

## Välislingid
*
Väike alss

**Väike alss** (*Eleocharis parvula*) on lõikheinaliste sugukonda kuuluv taimeliik.

Taim kasvab mererannas, harvem järvede kallastel. Eestis leidub teda Põhja- ja Lääne-Eestis, ent harva.

## Viited

## Välislingid
*
Nõelalss

**Nõelalss** (*Eleocharis acicularis*) on lõikheinaliste sugukonda kuuluv taimeliik.

Taim kasvab veekogude kallastel, mererannas madalas vees. Eestis leidub teda hajusalt.

## Viited

## Välislingid
*
Väike jõgitakjas

**Väike jõgitakjas** (*Sparganium minimum*) on veetaimeliik perekonnast jõgitakjas.

Taim kasvab näiteks veekogudes, kallastel, lodudes. Taim on Eestis hajusa levikuga.

## Viited

## Välislingid
*
Liht-jõgitakjas

**Liht-jõgitakjas** (*Sparganium emersum*) on veetaimeliik perekonnast jõgitakjas.

Taim kasvab veekogude kaldaosas, kraavides. Taim on Eestis tavaline.

## Viited

## Välislingid
*
Munajas alss

**Munajas alss** (*Eleocharis ovata*) on lõikheinaliste sugukonda kuuluv taimeliik.

Taim kasvab veekogude kallastel, soistel ja niisketel niitudel. Eestis leidub teda Kagu-Eestis ja ta on väga haruldane.

## Viited

## Välislingid
*
Soomusalss

**Soomusalss** (*Eleocharis uniglumis*) on lõikheinaliste sugukonda kuuluv taimeliik.

Taim kasvab mererannal, rannaniitudel ja seal leidub paiguti.

## Viited

## Välislingid
*
Kera-jõgitakjas

**Kera-jõgitakjas** (*Sparganium glomeratum*) on veetaimeliik perekonnast jõgitakjas.

Taim kasvab kallastel, kraavides, soistes kohtades. Taim leidub Eestis harva.

## Viited

## Välislingid
*
Väikeseviljane jõgitakjas

**Väikeseviljaline jõgitakjas** (*Sparganium erectum* subsp. *microcarpum*) on harulise jõgitakja alamliik. Varem käsitletud ka liigina *Sparganium microcarpum*.

Taim kasvab veekogude kaldaosas. Taim on Eestis tavaline.

## Viited

## Välislingid
*
Põlu-jõgitakjas

**Põlu-jõgitakjas** (*Sparganium erectum* subsp. *neglectum*) on harulise jõgitakja alamliik.

Taim kasvab veekogude kaldaosas. Taim on Eestis haruldane.

## Viited

## Välislingid
*
Afrikaanikeelne Vikipeedia

**Afrikaanikeelne Vikipeedia** (afrikaani keeles *Afrikaanse Wikipedia*) on Vikipeedia afrikaanikeelne versioon.

Afrikaanikeelne Vikipeedia sai alguse 16. novembril 2001.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

8. septembril 2021 ületas afrikaanikeelse Vikipeedia artiklite arv 100 000 piiri.

## Artiklite arvu statistika

*5000 artiklit täitus 24. märtsil 2006
*10 000 artiklit täitus 15. juunil 2008
*20 000 artiklit täitus 11. novembril 2011
*50 000 artiklit täitus 15. juunil 2018
*100 000 artiklit täitus 8. septembril 2021

## Viited

## Välislingid
*Afrikaanikeelne Vikipeedia
Ristlemmel

**Ristlemmel** (*Lemna trisulca*) on ujulehtedega veetaim (nümfeiid) lemleliste sugukonnast.

Taim kasvab seisvas või aeglaselt voolavas vees. Taime leidub Eestis hajusalt.

## Viited

## Välislingid
*
Punatäpp-lemmel

**Punatäpp-lemmel** (*Lemna turionifera*) on ujulehtedega veetaim (nümfeiid) lemleliste sugukonnast.

Veepinnal ujuvad lehekesed sageli punakad või vähemalt alumisel pinnal juure juures punase täpiga. 

Taim kasvab valdavalt seisvas vees. Taime leidub Eestis paiguti.

## Viited

## Välislingid
*
Jusshein (perekond)

**Jusshein** (*Nardus*) kõrreliste sugukonda kuuluv taimeperekond.

Eestis kasvab üks sellesse perekonda kuuluvat pärismaine liik: jusshein (*Nardus stricta*).
Uko Künnap

**Uko Künnap** (sündinud 27. märtsil 1962 Tartus) on eesti sisearhitekt.

Õppis kaks esimest aastat Helsingis Nõukogude saatkonna venekeelses koolis, kuna Helsingi Ülikooli eesti keele lektori pojal soomekeelsesse algkooli astuda ei lubatud. Lõpetas Tartu 10 keskkooli ja 1986. aastal ERKI sisearhitektina. Kunstnikuna on töötanud Sangaste kolhoosis ja Valga autobaasis. Samal ajal hakkas tegelama ka supergraafika ja firmagraafikaga. 1998. aasta jaanuaris asutas koos oma naise ja naiseõega kooperatiivi U-Disain, mis on nüüdseks ühemehefirma.

On joonistanud ka karikatuure ajakirjale Pikker.

### Töid
* Tartus Barclay hotell
* Eesti Ühispanga kontor
* E-kaubamaja
* Rüütli Bistroo ja Rüütli Pubi
* Eesti Rahva Muuseumi näitustemaja
* Tallinnas kohvik-restoran Metropol
* Saloni toolipood
* Tartus Küütri tänava büroo- ja kaubandushoone
* Riias Eesti suursaatkonnahoone
* Harjumaal ja Tartus eramajad

## Tunnustus
*1996 Eesti Kultuurkapitali arhitektuuri sihtkapitali aastapreemia (Salon RV Tallinna mööblisalongi professionaalne ja vaimukas lahendus)

## Isiklikku
Tema vend on kirjanik Asko Künnap ja tema abikaasa oli tekstiilikunstnik Annika Künnap (1963-2004).

## Viited
Jusshein

**Jusshein** (*Nardus stricta*) kõrreliste sugukonda kuuluv taimeliik.

Taim kasvab puisniitudel, niitudel, nõmmedel, karjamaadel. Taime leidub Eestis paiguti.

## Viited

## Välislingid
*
Raihein

**Raihein** (*Lolium*) kõrreliste sugukonda kuuluv taimeperekond.

Eestis kasvab kolm sellesse perekonda kuuluvat liiki:
*Itaalia raihein – *Lolium multiflorum* (tulnukana)
*lina-raihein – *Lolium remotum* (tulnukana)
*karjamaa-raihein – *Lolium perenne* (pärismaisena).
Parthein

**Parthein** (*Glyceria*) on kõrreliste sugukonda kuuluv taimeperekond. 

Eestis kasvab neli sellesse perekonda kuuluvat pärismaist liiki:
*suur parthein – *Glyceria maxima,*
*harilik parthein – *Glyceria fluitans,*
*voldine parthein – *Glyceria plicata,*
*kahar parthein – *Glyceria lithuanica*.
Jõemõisa Särgjärv

**Jõemõisa Särgjärv** on Jõgevamaal Pedassaare külas asuv järv. Selle pindala on 6,6 ha.

Järves elab kokre, ahvenat, linaskit ning ka särge.

Järv jääb Kääpa maastikukaitseala territooriumile.

## Välislingid
* Särgjärv (Jõemõisa Särgjärv) Kalapeedia
Suur parthein

**Suur parthein** (*Glyceria maxima*) on kõrreliste sugukonda kuuluv taimeliik.

Taim kasvab näiteks veekogude mudastel kallastel, madalas vees. Taime leidub Eesti mandriosas ja hajusalt.

## Viited

## Välislingid
*